ການປະທ້ວງຕໍ່ຕ້ານ ສປຊ ໃນເຮຕີ
ມີຜູ້ເສຍຊີວິດ 1 ຄົນ ໃນການປະທ້ວງຕໍ່ຕ້ານ ສປຊ ຢູ່ເຮຕີ
ມີຜູ້ເສຍຊີວິດຢ່າງນ້ອຍ 1 ຄົນ ທີ່ປະເທດເຮຕີ ໃນການ ປະທ້ວງຢ່າງຮຸນແຮງຕໍ່ຕ້ານກຳລັງຮັກສາສັນຕິພາບຂອງ ອົງການສະປະຊາຊາດທີ່ພວກປະທ້ວງໄດ້ຖິ້ມໂທດໃສ່ວ່າ ເປັນສາເຫດພາໃຫ້ເກີດການລະບາດຂອງໂຣກອະຫິວາ ມີຜູ້ປະທ້ວງຄົນນຶ່ງຖືກຍິງຕາຍ ໂດຍກຳລັງຮັກສາສັນຕິ ພາບສະຫະປະຊາຊາດໃນວັນຈັນວານນີ້ທີ່ເມືອງ Quar tier-Morin ໃກ້ໆເມືອງ Cap-Haitien ຫົວເມືອງໃຫຍ່ ສຸດອັນດັບ 2 ຂອງເຮຕີ ກຳລັງຮັກສາສັນຕິພາບຂອງອົງການສະຫະປະຊາຊາດຈາກເນປາລ ທີ່ພວກເດີນຂະບວນ ໄດ້ຖິ້ມໂທດໃສ່ວ່າເປັນຜູ້ນຳເອົານໍ້າທີ່ມີເຊື້ອອະຫິວາມາສູ່ເຮຕີບ່ອນທີ່ມີ 917 ຄົນໄດ້ເສຍ ຊີວິດ ແລະຫຼາຍກວ່າ 14,000 ຄົນ ໄດ້ລົ້ມປ່ວຍ ແລະເຂົ້າຮັບການພະຍາບານ ຢູ່ທີ່ໂຮງ ໝໍນັບແຕ່ມີລາຍງານເປັນເທື່ອທຳອິດວ່າໂຣກອະຫິວາໄດ້ລະບາດ ໜ່ວຍປະຕິບັດງານຂອງອົງການສະຫະປະຊາຊາດໃນເຮຕີກ່າວວ່າ ການປະທ້ວງທີ່ວ່ານີ້ ໄດ້ຈັດໃຫ້ມີຂຶ້ນ ໂດຍພວກຍຸແຍ່ທາງການເມືອງ ກ່ອນໜ້າການເລືອກຕັ້ງປະທານາທິບໍດີ ແລະລັດຖະສະພາໃນວັນທີ 28 ເດືອນນີ້ ຫົວໜ້າປະສານງານທາງດ້ານມະນຸດສະທຳຂອງອົງການສະຫະປະຊາຊາດທ່ານ Nigel Fisher ກ່າວຕໍ່ພວກ ນັກຂ່າວໃນມື້ວັນຈັນວານນີ້ວ່າ ໂຣກອະຫິວາໄດ້ຖືກກວດພົບຢູ່ໃນ ທຸກໆແຂວງຂອງເຮຕີ